49. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 230133/2066 της 7/18 Μαρτ. 1974 (ΦΕΚ Β΄ 328) Περί προψύξεως εξαγομένων βυσσίνων-κερασίων Έχοντες υπ’ όψει: α)Το άρθρ. 19 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». β)Την υπ’ αριθ. Γ.9851/19.1.74 αναφοράν της Επιθεωρήσεως Γεωργίας Πελοποννήσου και Δυτικής Στερεάς Ελλάδος. γ)Την διαπιστωθείσαν ανάγκην λήψεως ωρισμένων μέτρων προς εξασφάλισιν της νωπότητος, αποφυγής ζημιών εκ σήψεων και μειώσεως της αντοχής των προϊόντων και γενικώτερον την καλυτέραν ψυχροσυντήρησιν κατά την διάρκειαν του ταξιδίου των προς εξαγωγήν προοριζομένων βυσσίνων και κερασίων, ώστε ταύτα να φθάνουν εις τον τόπον προορισμού των εις καλήν εν γένει ποιοτικήν κατάστασιν, αποφασίζομεν: α)Καθιστώμεν υποχρεωτικήν την πρόψυξιν των δι’ αυτοκινήτων-ψυγείων και βαγονίων ψυγείων (πλην CONTAINERS) προοριζομένων να εξαχθώσι βυσσίνων και κερασίων από της προσεχούς εξαγωγικής περιόδου. β)Η πρόψυξις των βυσσίνων και κερασίων θα διενεργήται εις ψυκτικάς εγκαταστάσεις, η δε θερμοκρασία του προψυχθέντος προϊόντος δέον να κυμαίνεται μεταξύ 0 και 4 βαθμών C. 